रैली के बाद हल होंगी समस्याएं: छोटेपुर
महा गठबंधन की चर्चा से शुतराणा के कांग्रेसी मायूस
2017में होने वाले विधानसभा चुनाव में कांग्रेस पार्टी द्वारा विपक्षी पार्टियों के साथ मिलकर महा गठबंधन बनाकर चुनाव लड़ने की चर्चा से शुतराणा हलका के कांग्रेसी मायूस दिखाई दे रहे हैं। महागठबंधन के तहत शुतराणा सीट सीपीआई को दी जा सकती है। शुतराणा से कांग्रेस पार्टी के पूर्व विधायक निर्मल सिंह ने स्पष्ट किया है कि ऐसी स्थिति में वह तो कैप्टन अमरिंदर सिंह के साथ हैं, उनका जो भी फैसला होगा, सौ फीसद मंजूर होगा।
जानकारी के अनुसार एक बार पहले भी ऐसा गठबंधन कांग्रेस ने किया था। जिसके तहत शुतराणा सीट सीपीआई के स्व. बलदेव सिंह लुंबा को दी थी और वह जीते भी थे। गौरतलब है कि मौजूदा विधायक बरिंदर कौर लुंबा स्व. बलदेव सिंह लुंबा की ही लड़की है। इसी संबंध के कारण ही अकाली दल ने वरिंदर कौर लुंबा को अपना उम्मीदवार बनाया, जो सफल रही। इसी के चलते अकाली दल वर्कर्स तो खुश हैं, लेकिन कांग्रेसी वर्कर्स नाखुश दिखाई दे रहे हैं। हालांकि जिला पटियाला में पातड़ां एकमात्र ऐसी नगर कौंसिल है, जहां कांग्रेस पार्टी का कब्जा है। इसके बावजूद अगर गठबंधन के तहत शुतराणा सीट किसी दूसरी पार्टी के हवाले होती है तो यहां के कांग्रेसी वर्कर्स का मायूस होना स्वभाविक है।
गौरतलब है कि पिछली विधानसभा चुनाव में निर्मल सिंह मात्र 700 वोट से हारे थे। अब देखना यह है कि क्या शुतराणा में कांग्रेस महा गठबंधन हो सकता है। या पार्टी शुतराणा में अपने कार्यकर्ताओं पर ही भरोसा करेगी।
डकाला में आम आदमी पार्टी की ओर से आयोजित मीटिंग के दौरान मौजूद ओहदेदार और वर्कर्स।
पूर्व विधायक निर्मल सिंह।
hin_Deva bho_Deva hin_Deva hin_Deva hin_Deva bho_Deva awa_Deva